Diari Oficial de la Generalitat Valenciana


Sumari del DOGV 8183, del 04-12-2017 (2017/9929)

Notificació de la sentència dictada en el procediment de divorci contenciós número 1767/2016.
---------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9929


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1767/2016. [2017/9929]  
De: Florence Elaiho.  
Procuradora: María Luisa Alegre Climent.  
Contra: Mathew Orumwense.  
Procurador/a: -  
En aquest procediment divorci, supòsit contenciós, seguit a instàncies de Florence Elaiho contra Mathew Orumwense s'ha dictat la sentència, que literalment diu el següent:  
  
«Sentencia número 517  
Castelló de la Plana, 7 d'octubre de 2017  
José Luis Conde-Pumpido García, magistrat jutge de Primera Instància número 7 de Castelló de la Plana, he vist aquestes actuacions de judici de divorci número 1767/2016, promogudes a instàncies de Florence Elaiho, representada per la procuradora senyora Alegre Climent i defesa pel lletrat senyor Benedito Prades, contra Mathew Orumwense, en rebel·lia, en els quals ha sigut part el Ministeri Fiscal.  
Dispositiva  
Que amb l'estimació de la demanda formulada per la procuradora senyora Alegre Climent en nom i representació de Florence Elaiho contra Mathew Orumwense, declare dissolt per divorci el matrimoni dels litigants assenyalats, amb tots els efectes legals, i s'adopten les mesures següents:  
1. S'atribueix a la mare la guarda i custòdia i l'exercici exclusiu de la pàtria potestat respecte dels fills menors, D. i K.  
2. No s'estableix cap règim de visites entre el pare i els fills menors.  
  
3. El pare pagarà, en concepte de pensió d'aliments per als seus fills, la suma de 150 euros mensuals per a cada un d'ells (300 euros en total), que ingressarà dins dels cinc primers dies de cada mes en el compte bancari que designe la mare i que s'actualitzarà anualment d'acord amb les variacions de l'índex de preus al consum.  
4. Les despeses extraordinàries necessàries que generen els fills seran sufragades per ambdós progenitors al 50 %.  
5. S'atribueix a la mare i als fills menors l'ús i gaudi del domicili familiar, siti a Castelló de la Plana, avinguda de Quevedo, número 15, 3r-A.  
Tot això sense fer un pronunciament exprés de condemna en costes.  
  
Notifiqueu aquesta resolució a les parts i feu-los saber que contra aquesta es pot interposar un recurs d'apel·lació en el termini de vint dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Una vegada que siga ferma, inscriviu-la al marge de la inscripció del matrimoni en el Registre Civil de Castelló.  
Aquesta és la meua sentència, que pronuncie, mane i firme. El jutge.»  
  
Publicació. Llegida i publicada va ser l'anterior sentència pel jutge que l'ha dictada, mentre celebrava audiència pública, en el mateix dia del seu pronunciament, davant del secretari judicial. En done fe.  
I atés que el demandat, Mathew Orumwense, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 7 de novembre de 2017.- El lletrat de l'Administració de justícia: Pedro Moya Donate.